Lolli shunburaa kure bara 1529tti ALA, Adaamaa fi Bishooftuu gidduutti, naannoo laga Mojootti,gidduu Astee Libna Dingil Mooticha Kiristaanaa fi Goota onneen Sibiilaa Imaamu Ahmad Ibnu Ibraahim (Ahmad Giraanyi)tti geggeeffame. Gama Asteeti Dhaadannoo" hardha booda duulli hin jiru "jedhu qabachuun Maqaa nama Muslimaa dachuu Biyyattii irraaa barbadeessuuf woraana kuma dhibba lamaa fi kuma kudha jaha (216,000) qabatanii dhufaniiru. Gama Oromticha Ahmad Ibnu Ibraahimii immoo dhiironni dhiirummaa malee baay'inatti hin amanne kumni kudha lamaa fi dhibbi shanii fi jahaatamni(12560) qofti qophii xumaraniiru. Baay'inni garee lammaanii yoo wolbira qabame Muslima tokkoof namoota 17 tu dhiyaata jechuudha. Garaagaru mmaan guddaan kun gidduu isaanii jiraatus turtii sa'atii muraasaa mooda Muslimoonni kumni shan woreegaman, Waraana garee faallaa irraa immoo kuma kudha lamatti kan dhiyaate daandii irraa maqsaniiru.Gareen faallaa kana ta'uu yoo argu kan afan miila nu baasi jedhan(ni baqatan). Muslimoonniii fi Imaamu Ahmadis injifannoo isaani mirkaneeffatan..... Yeroo kana irraa kaase Amma walakkaa jaarraa 19ffaa ga'utti Muslimoonni Mootota Kiristaanaa irraa boqonnaa fudhataniiru.Sababni isaas amma yeroo kanaatti caba jaarraa kudha 16ffaa keessatti caban fayyuu hin dandeenye.Garuu jaarraa 19ffaa walakkaa ol irraa kaasee amma yerooo dargiin kufuutti ammas boqonnaa hin arganne ture. Sababaan isaas Mootonni Habashaa kanneen Kiristaana ta'an biyyoota dhihaa kanneen akka Faransayi,Purtugaal,Ingilizii fi kanneen biroo irraa Meeshaa woraanaa kadhachuun Oromoo fiMuslimootatti duuluun Kiristaanessuuf yaalii waan jalqabaniifi.Bara sana keessa dhiibbaa akkamiitu ummata Islaamaa irra ga'aa ture isa jedhu armaan gaditti kan ilaallu ta'a.